**Opis predmetu zákazky, technické požiadavky**

**Výroba a dodanie tabuliek s evidenčným číslom Slovenskej republiky a súvisiace služby II.**

(ďalej len „Predmet zákazky“)

Predmetom zákazky jevýroba a dodanie:

* + - tabuliek s evidenčným číslom (ďalej len „**EČ**“) a ich duplikátov;
		- tabuliek s osobitným  EČ a ich duplikátov;
		- tabuliek so zvláštnym EČ a ich duplikátov;
		- tabuliek s EČ určených pre vozidlá s čiastočným alebo plne elektrickým pohonom (tzv. BEV (Battery Electric Vehicle), PHEV (Plug-in Hybrid Electric Vehicle) a FCEV (Fuell Cell Electric Vehicle)) a ich duplikátov,
		- tabuliek s EČ s určeným zložením číslic a písmen ako skladové zásoby verejného obstarávateľa podľa § 124 ods. 5 podľa zákona č. 8/2009 Z. z. o cestnej premávke a o zmene a doplnení niektorých zákonov (ďalej len „**Zákon o cestnej premávke**“)
		- tabuliek s EČ s určeným zložením číslic a písmen určených pre vozidlá s čiastočným alebo plne elektrickým pohonom (tzv. BEV (Battery Electric Vehicle), PHEV (Plug-in Hybrid Electric Vehicle) a FCEV (Fuell Cell Electric Vehicle),
		- jednotlivo denne elektronickými prostriedkami zadávaných individuálnych EČ s voliteľnou logistikou, t.j. alfanumerikou (ďalej len „**EČVL**“) a ich duplikátov;
		- jednotlivo denne elektronickými prostriedkami zadávaných tabuliek s EČ a EČVL s bielym podkladom vyrobeným zo zmesi polykarbonátu a polyesteru vyžarujúcich svetlo pri zapnutom osvetlení vozidla a ich duplikátov;
		- jednotlivo denne elektronickými prostriedkami zadávaných tabuliek s EČ a EČVL určených pre nosiče bicyklov a ich duplikátov;
		- jednotlivo denne elektronickými prostriedkami zadávaných tabuliek s EČVL určených pre vozidlá s čiastočným alebo plne elektrickým pohonom (tzv. BEV (Battery Electric Vehicle), PHEV (Plug-in Hybrid Electric Vehicle) a FCEV (Fuell Cell Electric Vehicle)) a ich duplikátov;
		- jednotlivo denne elektronickými prostriedkami zadávaných tabuliek s EČ a tabuliek s EČVL pre vozidlá s čiastočným alebo plne elektrickým pohonom určených pre nosiče bicyklov a ich duplikátov;
		- tabuliek (nálepiek) s písmenami CD a CC,

pričom všetky sú realizované aplikáciou (lamináciou) fólie so spätným odrazom (retroreflektívnej fólie) na podklad zo zliatin ľahkých kovov spĺňajúci delegovanú smernicu Komisie (EÚ) č. 2015/863 z 31.03.2015, ktorou sa mení príloha II k smernici Európskeho parlamentu a Rady 2011/65/EÚ, pokiaľ ide o zoznam obmedzovaných látok („RoHS 3“) alebo sú realizované aplikáciou (lamináciou) fólie so spätným odrazom (retroreflektívnej fólie) na biely podklad zo zmesi polykarbonátu a polyesteru a sú určené pre motorové, prípojné a akékoľvek iné cestné vozidlá podliehajúce evidencii podľa Zákona o cestnej premávke (tabuľky popísané vyššie sú ďalej označované len ako „**TEČ**“), ktoré budú spĺňať technické požiadavky a budú v súlade s platnou legislatívou Slovenskej republiky, a to najmä

1. Zákon o cestnej premávke v znení neskorších predpisov;
2. Vyhláškou č. 9/2009 Z. z. ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov;
3. technickými normami STN ISO 7591 a ISO 3098-1 alebo ekvivalentnými;
4. systémami manažérstva podľa ISO 9001, ISO 14001 a ISO 27001 1 alebo ekvivalentnými;
5. Nariadením Rady (ES) č. 2411/98 o uznávaní rozlišovacieho znaku členského štátu, v ktorom sú motorové a ich prípojné vozidlá evidované, v doprave vo vnútri Spoločenstva;
6. zákonom č. 63/1993 Z. z. o štátnych symboloch Slovenskej republiky a ich používaní;
7. výrobnou dokumentáciou TEČ vydanou aj v budúcnosti, technickými požiadavkami, špecifikáciou bezpečnostných prvkov, vzormi TEČ a špecifikáciou rozmerov, farebného vyhotovenia a ďalších parametrov pre výrobu a dodanie tabuliek s evidenčným číslom upravujúcimi Predmet zákazky v Prílohe č. 1 Rámcovej dohody a v súlade s Prílohou č. 2B Rámcovej dohody;
8. v súlade s obsahom Rámcovej dohody, ktorá je súčasťou týchto súťažných podkladov;
9. akýchkoľvek iných všeobecne záväzných právnych predpisov upravujúcich náležitosti TEČ.

Súčasťou predmetu zákazky sú aj služby súvisiace s výrobou, skladovaním a dodaním TEČ ako je ďalej uvedené v Rámcovej dohode a implementácia čiastočne alebo úplne integrovaných bezpečnostných a iných znakov, vytváranie alfanumerických znakov mechanickými technológiami a/alebo iných znakov a tvarov, nanesenie farebnej vrstvy, označenie TEČ pre účely balenia a ich následnej distribúcie prepravou podľa podmienok určených v Rámcovej dohode, na adresu sídiel všetkých oprávnených zástupcov verejného obstarávateľa a  prevádzkovanie, modifikovanie a modernizácia prostriedkov informačných technológií, slúžiacich na zadávanie a prijímanie požiadaviek na výrobu a dodanie TEČ medzi verejným obstarávateľom a úspešným uchádzačom určených v Rámcovej dohode; a tiež služby súvisiace s dokladovaním zhody a kvality vyrábaných TEČ, podľa podmienok určených v Rámcovej dohode. Súčasťou predmetu zákazky sú aj štvrťročne a denne špecifikované TEČ dodávané za podmienok uvedených v týchto súťažných podkladoch, najmä v bode 4.3 a 4.4. a súvisiacich ustanoveniach Rámcovej dohody.

Podrobný opis predmetu zákazky je uvedený v prílohe

A – Technické požiadavky,

B – Obrazová príloha – Vzory tabuliek s evidenčnými číslami (TEČ)

C – Špecifikácia rozmerov, farebného vyhotovenia a ďalších parametrov pre výrobu a dodanie tabuliek s TEČ.

Ostatné požiadavky na plnenie zákazky sú uvedené v Rámcovej dohode vrátane príloh a v týchto súťažných podkladoch.